ԱՐԱՄԱԶԴ. ՀԱՄԱՅՆՔԻ ՀԱՄԱՐ, ՀԱՄԱՅՆՔԻ ՀԵՏ

|  |  |
| --- | --- |
| Իրականացման վայր. | ՀՀ Գեղարքունիքի, Լոռու եւ Շիրակի մարզերի թվով 51 համայնքներ |
| Ուղղակի շահառուների թիվը. | 579 |
| Ծրագրի տևողություն. | 3 տարի՝ 01.04.2015 -30.09.2018թթ․ |

Ծրագրի հիմնական ուղղությունները

* ՔՀԿ-ների կարողությունների կառուցում.

Ծրագրի շրջանակներում ՀՀ Գեղարքունիքի, Լոռու եւ Շիրակի մարզերի թվով 18 ՔՀԿ-ներ ստացել են աջակցություն՝ մասնակցել են կողմնորոշիչ դասընթացների, խմբային եւ անհատական խորհրդատվական հանդիպումների, 11 ՔՀԿ-ների տրամադրվել են մինչեւ 6.000 Եվրո արժողությամբ դրամաշնորհներ:

* Համայնքների առաջնային կարիքների գնահատում

Իրականացվել է ՀՀ Գեղարքունիքի, Լոռու եւ Շիրակի մարզերի թվով 35 համայնքների առաջնային կարիքների գնահատում տեղական ՔՀԿ-ների կամավոր մասնակցությամբ

* Համայնքային հիմնախնդիրների լուծմանն ուղղված ծրագրերի իրականում

2016թ. ծրագրի շրջանակներում հաստավել են եւ ֆինանսավորվել 61.518.386 ՀՀ դրամ ընդհանուր արժեքով թվով 16 փոքր դրամաշնորհային ծրագրեր, որից 45.358.886 ՀՀ դրամը (73.7%) կազմում ՀԿ-ի կողմից տրամադրված դրամաշնորհները, 15.094.500 ՀՀ դրամը՝ ՔՀԿ-ների սեփական ներդրումն է (24.5%), իսկ 1.065.000 ՀՀ դրամի չափով (1.7%) ներդրում են կատարել այլ կազմակերպություններ.

Ծրագրերն ուղղված են գյուղական համայնքների հետեւյալ հիմնախնդիրների լուծամը.

* Համայնքային ենթակառուցվածքների բարենորոգում, բարեկարգում (համայնքային լուսավորություն, մանկահրապարակների հիմնում, մանկապարտեզի ջրագծի եւ էլեկտրահոսանքի անցկացում)
* Գյուղատնտեսության եւ գյուղմթերքի արտադրության խթանում նորարարական տեխնոլոգիաների ներդրման միջոցով (ջերմոցային տնտեսությունների հիմնում, նորարարական ցուցադրական արտադրամասերի, չորանոցների հիմնում, գյուղատնտեսական կոոպերատիվների ձևավորում)
* Գյուղական զբոսաշրջության զարգացում՝ գյուղական հյուրատների կարողությունների զարգացում, ծառայությունների որակի բարելավում, գործարար կապերի հաստատում
* Համայնքների երիտասարդական ներուժի հզորացում, երիտասարդական նախաձեռնողականության խթանում
* Փոքր ձեռնարկատիրության զարգացում
* Մասնագիտական ուսուցման կազմակերպում
* Համայնքների ՏԻՄ-երի գործառույթների բարելավում հասարակական վերահսկողության մեխանիզմների ներդրման միջոցով

ՀՀ Գեղարքունիքի, Լոռու եւ Շիրակի մարզերի թվով 15 համայնքներում 3 տեղական ՔՀԿ-ների ակտիվ մասնակցությամբ իրականացվում է Համայնքների բյուջետային գործընթացների թափանցիկության, հրապարակայնության եւ քաղաքացիական մասնակցության մոնիթորինգ համայնքների քառամյա զարգացման ծրագրերի համատեքստում: Արդյունքում հանրությանը ներկայացվելու են ընդհանրական եւ մարզային զեկույցներ, ինչպես նաեւ գործընթացը բարելավելու ուղղությամբ ձեւակերպվելու են առաջարկությունների փաթեթ:

* Համայնքներում ձեռնարկատիրական նախաձեռնությունների քաջալերում

Ծրագրի շրջանակներում ֆինանսական աջակցություն է տրամադրվել 3 խմբային գործարար նախաձեռնությամը: Արդյունքում հիմնվել են չորացված մթերքրի արտադրամաս (գ. Դպրաբակ, Գեղարքունիքի մարզ), պանրի արտադրություն (գ. Ծաղկուտ, Շիրակի մարզ) եւ գյուղատնտեսության աջակցման եւ զարգացման կենտրոն (գ. Արևածագ, Լոռու մարզ): 3 գործարար նախաձեռնություններում ներգրավված են թվով 17 գործարար: